钦定古今图书集成/理学汇编/学行典/第241卷 > 叶天保
## 钦定古今图书集成/理学汇编/学行典/第241卷 > 叶天保

按《衢州府志》：“叶天保，字彦祥，居昼锦里。洪武中，有江
山王姓亏粮累千，太守郭敦亲判券契，田一顷零二
十四亩，招富民出金以田偿之，莫有应者。遣使取资
于天保，保输资一千两有奇，以应太守之急，活王氏
之命。田在隔县，夷然不受。且一方之民，待之举火，麦
舟之惠，比于范公。曾孙孔礼兄弟四人，仲兄亡应，继”
叔尚《六序》及孔礼当得产四百顷，礼止受二百顷，而
以二百顷让三兄弟，族人义之。其后族孙棐亦以己
产让弟，有足多焉。

===李润甫　陈孚===按《扬州府志》：“李润甫，通州人。洪武中，飓风海溢，漂没
庐舍。润甫念妇弟陈孚幼弱，恐不免，仓皇弃妻走，抱
孚急避范公堤上。顷之，妻亦附败屋至堤，皆得不死。
后孚登进士，为户部郎，教润甫子永常如己子。永常
及子周开皆登乡荐。周开为御史，有声润甫。今祀乡
贤。”